title: 你给姑娘写过怎样的情诗？
desc: 5年前写过很多，2年前都撕了，也忘得差不多了，今想起这事，想看看你们写过怎样的情诗。
topic: 文学
content: 感舊二首花裡鶯聲恨未消，春堤獨坐柳千條。憶曾攜手松橋路，不語依闌聽晚潮。二燭影搖搖夜不眠，連宵風雨作秋寒。擁衾重展當時字，憔悴燈心淚未乾。城西每向城西路，徘徊更幾回。苔深幽且靜，無復故人來。擬古嗚咽城頭水，東流未肯休。思君不可見，天地共一秋。述懷湖海飄零久，青衫此一身。玉杯深共淚，錦字細生塵。漸覺詩無用，翻知酒愈親。爾來渾似夢，憔悴鬢邊春。憶昔憶昔初逢君，恰豆蔻年華。眸子澄如水，清顏燦若花。
answerer_tags: 好色。好诗。好酒。